BWG วิ่งชนซิลลิ่ง! โบรกฯชี้ P/BV ต่ำสุด-ลุ้นผลงานปีนี้พลิกกำไร
BWG วิ่งชนซิลลิ่ง! โบรกฯชี้ P/BV ต่ำสุด-ลุ้นผลงานปีนี้พลิกกำไร
BWG วิ่งชนซิลลิ่ง! โบรกฯชี้ P/BV ต่ำสุด-ลุ้นผลงานปีนี้พลิกกำไร
10 เม.ย. 2563

ผู้สื่อข่าวรายงานว่า ราคาหุ้นบริษัท เบตเตอร์ เวิลด์ กรีน จำกัด (มหาชน) หรือ BWG ล่าสุด ณ เวลา 10.07 น. อยู่ที่ระดับ 0.27 บาท ปรับตัวขึ้น 0.03 บาท หรือ 12.50% ด้วยมูลค่าการซื้อขาย 7.46 ล้านบาท
โดยราคาหุ้น BWG ปรับตัวขึ้นแรงเป็นวันที่ 4 ติดต่อกัน นับตั้งแต่ราคาหุ้นอยู่ที่ระดับ 0.19 บาท โดยราคาสูงสุดของวัน (Ceiling) อยู่ที่ระดับ 0.27 บาท
ทั้งนี้ บล.ทรีนีตี้ แนะนำ “ซื้อ” BWG ราคาเป้าหมาย 0.30 บาท/หุ้น โดยมองว่า ธุรกิจโรงไฟฟ้าจะช่วยพลิกผลประกอบการปี 63 เป็นกำไรเล็กน้อย ทั้งนี้คาดว่าบริษัทจะสามารถพลิกกลับมาเป็นกำไรได้เล็กน้อยในปี 63 ที่ 7 ล้านบาท จากธุรกิจโรงไฟฟ้าที่เริ่มรับรู้รายได้จากการดำเนินการจ่ายไฟฟ้าเชิงพาณิชย์
ขณะที่คาดผลกระทบ COVID-19 จะกระทบรุนแรงต่อธุรกิจกำจัดขยะ เนื่องจากผลผลิตภาคอุตสาหกรรมมีการหยุดชะงัก
อย่างไรก็ตามราคาหุ้นปรับตัวลงมาอย่างมาก ทำให้ ณ ปัจจุบันบริษัทมี P/BV เพียง 0.2 เท่า ต่ำที่สุดเป็นประวัติการณ์และต่ำเป็นอันดับต้นๆในตลาดหลักทรัพย์ ทั้งนี้คงคำแนะนำ “ซื้อ” โดยรอจังหวะเข้าลงทุนจากการฟื้นตัวที่ราคาเป้าหมายใหม่ 0.30 บาท อ้างอิง P/BV ที่ 0.31 เท่า (-2SD บนค่าเฉลี่ย P/BV ย้อนหลัง 1 ปี)